ΠΕΡΙΕΧΟΜΕΝΑ
ΑΠΟΦΑΣΕΙΣ
Διαδικασία αποζημίωσης χρήσης κλινών νοσηλείας,
κλινών εντατικής θεραπείας των εγκαταστάσεων,
των θαλάμων, που διατίθενται στο Ελληνικό Δημόσιο
από ιδιώτες παρόχους υπηρεσιών υγείας, δυνάμει
της παρ. 2 του άρθρου 86 του ν. 4745/2020 (Α’ 214).
Προϋποθέσεις ένταξης μελών Εθελοντικών Οργανώσεων Πολιτικής Προστασίας σε υποστηρι-
κτικές δράσεις του άρθρου 57 του ν. 4662/2020.
ΑΠΟΦΑΣΕΙΣ
Αριθμ. ΕΑΛΕ/Γ.Π. 6881
(1)
Διαδικασία αποζημίωσης χρήσης κλινών νοσηλείας, κλινών εντατικής θεραπείας των εγκα-
ταστάσεων, των θαλάμων, που διατίθενται στο
Ελληνικό Δημόσιο από ιδιώτες παρόχους υπηρεσιών υγείας, δυνάμει της παρ. 2 του άρθρου
86 του ν. 4745/2020 (Α’ 214).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ
Έχοντας υπόψη:
1. Την παρ. 2 του άρθρου 86 του ν. 4745/2020 «Ρυθμίσεις για την επιτάχυνση της εκδίκασης εκκρεμών υπο-
θέσεων του ν. 3869/2010, σύμφωνα με τις επιταγές της
παρ. 1 του άρθρου 6 της Ε.Σ.Δ.Α., ως προς την εύλογη
διάρκεια της πολιτικής δίκης, τροποποιήσεις του Κώδικα Δικηγόρων και άλλες διατάξεις” (Α’ 214), όπως η
ισχύς της παρατάθηκε με την παρ. 3 του άρθρου 44 του
ν. 5161/2024 (Α’ 196), σε συνδυασμό με την περ. α) της
παρ. 1 του άρθρου 3 του ν. 5057/2023 (Α’ 164).
2. Τον ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31).
3. Τον ν. 4238/2014 «Πρωτοβάθμιο Εθνικό Δίκτυο
Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές
διατάξεις» (Α’ 38).
4. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, A’ 98),
το οποίο διατηρήθηκε σε ισχύ με την περ. 22 του άρθρου  119 του ν. 4622/2019 (Α’ 133).
5. Το π.δ. 121/2017 «Οργανισμός του Υπουργείου Υγείας» (Α’ 148).
6. Το π.δ. 142/2017 «Οργανισμός Υπουργείου Οικονομικών» (Α’ 181).
7. Το π.δ. 79/2023 «Διορισμός Υπουργών, Αναπληρωτών
Υπουργών και Υφυπουργών» (Α’ 131) και το π.δ. 2/2024
«Διορισμός Υπουργών και Υφυπουργών» (Α’ 2).
8. Το άρθρο 5 του π.δ. 77/2023 «Σύσταση Υπουργείου
και μετονομασία Υπουργείων - Σύσταση, κατάργηση και
μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130), καθώς και το άρθρο 1 του π.δ. 82/2023 (Α’ 139), περί μετο-
νομασίας του Υπουργείου Οικονομικών σε Υπουργείο
Εθνικής Οικονομίας και Οικονομικών.
9. Την υπό στοιχεία 102928 ΕΞ 2023/10-07-2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οι-
κονομικών, Αθανάσιο Πετραλιά» (Β’ 4441).
10. Tην υπό στοιχεία Υ4α/οικ.105494/28.10.2012 κοινή
απόφαση των Υπουργών Οικονομικών, Εργασίας, Κοινωνικής Ασφάλισης και Πρόνοιας και Υγείας «Τροποποί-
ηση της υπό στοιχεία Υ4α/οικ.18051/27.3.2012 κοινής
υπουργικής απόφασης (Β’ 946) “Τροποποίηση της υπό
στοιχεία Υ4α/οικ. 85649/27.7.2011 κοινής υπουργικής
απόφασης «Κλειστά Ενοποιημένα Νοσήλια και Ημερήσιο
Νοσήλιο στο Ε.Σ.Υ.» (Β’ 1702)”» (Β’ 3096).
11. Το υπ’ αρ. 20/08-04-2020 έγγραφο του Κέντρου
Τεκμηρίωσης και Κοστολόγησης Νοσοκομειακών Υπηρεσιών (ΚΕ.ΤΕ.Κ.Ν.Υ) αναφορικά με το κόστος διαχείρι-
σης ασθενών με COVID-19.
12. Την υπ’ αρ. 21 απόφαση της υπ’ αρ. 1005ης/ 31-01-2025
συνεδρίασης του Διοικητικού Συμβουλίου του Ε.Ο.Π.Υ.Υ.
13. Την υπ’  αρ. 2 απόφαση της  υπ’  αρ. 286ης/
08-03-2021 συνεδρίασης της Ολομέλειας του Κε.Σ.Υ.
14. Την υπό στοιχεία ΕΑΛΕ/Γ.Π.80157/31-10-2018 κοινή
απόφαση των Αναπληρωτών Υπουργών Οικονομικών και
Υγείας, «Τροποποίηση και αντικατάσταση της υπό στοιχεία ΕΑΛΕ/Γ.Π. 46846/19-06-2018 (Β’ 2315) κοινής υπουρ-
γικής απόφασης, με περιεχόμενο “Ενιαίος Κανονισμός
Παροχών Υγείας (ΕΚΠΥ) του Εθνικού Οργανισμού Παροχών Υπηρεσιών Υγείας (ΕΟΠΥΥ)’’» (Β’ 4898), όπως τροπο-
ποιήθηκε με τις υπό στοιχεία ΕΑΛΕ/Γ.Π.2918/07-03-2019
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1663
07.04.2025 18:11:27
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1663/07.04.2025
(Β’ 889), ΕΑΛΕ/Γ.Π.20254/04-04-2019 (Β’ 1218), ΕΑΛΕ/
Γ.Π.51391/24-12-2020 (Β’  5821), ΕΑΛΕ/Γ.Π.68808/
2021/19-01-2022 (Β’ 302), και ΕΑΛΕ/Γ.Π. 47749/14-12-2022
(Β’ 6544) όμοιες κοινές υπουργικές αποφάσεις.
15. Την υπό στοιχεία ΕΑΛΕ/Γ.Π.13264/04-03-2024 κοινή
απόφαση των Υπουργών Εθνικής Οικονομίας και Οικονομικών και Υγείας «Διαδικασία αποζημίωσης χρήσης
κλινών νοσηλείας, κλινών εντατικής θεραπείας των εγκαταστάσεων, των θαλάμων, που διατίθενται στο Ελληνικό
Δημόσιο από ιδιώτες παρόχους υπηρεσιών υγείας, δυνάμει της παρ. 2 του άρθρου 86 του ν. 4745/2020 (Α’ 214)»
(Β’ 1563).
16. Την ανάγκη καθορισμού της διαδικασίας αποζημίωσης χρήσης κλινών νοσηλείας, κλινών εντατικής θερα-
πείας των εγκαταστάσεων, των θαλάμων, που διατίθενται
στο Ελληνικό Δημόσιο από ιδιώτες παρόχους υπηρεσιών
υγείας, λόγω των έκτακτων συνθηκών υγειονομικής κρίσης που διαμορφώνονται στη χώρα εξαιτίας της συνε-
χιζόμενης πανδημίας.
17. Την υπό στοιχεία Β2β, Β1α/Γ.Π. 12282/17-03-2025
εισήγηση της Γενικής Διεύθυνσης Οικονομικών Υπηρεσιών του Υπουργείου Υγείας, δυνάμει της περ. ε’ της παρ. 5
του άρθρου 24 του ν. 4270/2014, σύμφωνα με την οποία
με την παρούσα κοινή υπουργική απόφαση προκαλείται
πρόσθετη δαπάνη που θα βαρύνει τον ΚΑΕ 0673.01Ε
«ΔΑΠΑΝΗ ΓΙΑ ΙΔΙΩΤΙΚΕΣ ΚΛΙΝΙΚΕΣ ΓΙΑ ΕΞΟΦΛΗΣΗ ΟΦΕΙΛΩΝ (COVID - 19)» του προϋπολογισμού του Ε.Ο.Π.Υ.Υ.,
το ακριβές ύψος της οποίας θα καθοριστεί από τον αριθμό των αιτημάτων που θα υποβληθούν μετά την έκδοση
της εν λόγω κοινής υπουργικής απόφασης και την υποβολή των σχετικών στοιχείων (διαθέσιμες κλίνες, είδος
και φύση περιστατικών, ποσοστό κάλυψης διαθέσιμων
κλινών για το έτος αναφοράς). Τα αντίστοιχα αιτούμενα
ποσά για τα έτη 2022 και 2023, ωστόσο, ανήλθαν στα
48,15 εκ. € και 37,03 εκ. €, αντίστοιχα. Η προκαλούμενη
δαπάνη θα καλυφθεί με έκτακτη οικονομική ενίσχυση
(παρ. 6 του άρθρου 2), χωρίς να επηρεάζεται το δημοσιονομικό αποτέλεσμα του προϋπολογισμού. Σε ό, τι δε
αφορά τη νοσηλεία Ευρωπαίων πολιτών, προκαλείται
πρόσθετη οικονομική επιβάρυνση στον προαναφερόμενο ΚΑΕ, ποσού ύψους 100.000€ περίπου, η οποία θα
αναζητηθεί από τους Ευρωπαϊκούς Φορείς Διασύνδεσης
και θα εισπραχθεί σε επόμενα έτη. Παράλληλα, σημειώνεται ότι δεν προκαλείται δαπάνη σε βάρος του τακτικού
προϋπολογισμού του Υπουργείου Υγείας.
18. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο:
«Διαδικασία αποζημίωσης χρήσης κλινών νοσηλείας,
κλινών εντατικής θεραπείας των εγκαταστάσεων, των
θαλάμων, που διατίθενται στο Ελληνικό Δημόσιο από
ιδιώτες παρόχους υπηρεσιών υγείας, δυνάμει της παρ. 2
του άρθρου 86 του ν. 4745/2020 (Α’ 214)», αποφασίζουμε:
Άρθρο 1
Αποζημίωση κλινών για νοσηλεία ασθενών σε
ιδιωτικά θεραπευτήρια - κλινικές
1. Σε περίπτωση διάθεσης κλινών νοσηλείας εκ μέρους
κλινικών/ιδιωτικών θεραπευτηρίων για τη νοσηλεία κάθε
άλλου περιστατικού (παθολογικού, πνευμονολογικού
κ.λπ.), πλην χειρουργικού, το νοσηλευτικό περιστατικό
αποζημιώνεται σύμφωνα με το φύλλο νοσηλείας, με
βάση το Κ.Ε.Ν. του περιστατικού, πλέον 180 ευρώ για
ημερήσια αποζημίωση του ιατρικού προσωπικού, πλέον
120 ευρώ για ημερήσιες λοιπές μισθολογικές δαπάνες,
με τα εξαιρούμενα αυτού κατά τον Ε.Κ.Π.Υ. του Ε.Ο.Π.Υ.Υ.
(Β’ 4898/2018) ή το ημερήσιο νοσήλιο, πλέον 180 ευρώ
για ημερήσια αποζημίωση του ιατρικού προσωπικού,
πλέον 120 ευρώ για ημερήσιες λοιπές μισθολογικές δαπάνες, με τα εξαιρούμενα αυτού κατά τον Ε.Κ.Π.Υ. του
Ε.Ο.Π.Υ.Υ. (Β’ 4898/2018).
2. Σε περίπτωση διάθεσης κλινών νοσηλείας εκ μέρους
κλινικών/ιδιωτικών θεραπευτηρίων για τη νοσηλεία χειρουργικού περιστατικού, το νοσηλευτικό περιστατικό
αποζημιώνεται σύμφωνα με το φύλλο νοσηλείας, με βάση
το Κ.Ε.Ν. του περιστατικού, στο οποίο εφαρμόζεται o συντελεστής μισθολογικού κόστους 2,09, με τα εξαιρούμενα
αυτού κατά τον Ε.Κ.Π.Υ. του Ε.Ο.Π.Υ.Υ. (Β’ 4898/2018) ή το
ημερήσιο νοσήλιο, στο οποίο εφαρμόζεται ο συντελεστής
μισθολογικού κόστους 2,09, με τα εξαιρούμενα αυτού
κατά τον Ε.Κ.Π.Υ. του Ε.Ο.Π.Υ.Υ. (Β’ 4898/2018).
3. Από την ημερομηνία έναρξης ισχύος της έγγραφης
πράξης αποδοχής του Γενικού Γραμματέα Υπηρεσιών Υγείας κατόπιν εισήγησης του αρμόδιου Διοικητή της Υγειονο-
μικής Περιφέρειας και για το χρονικό διάστημα χρήσης που
ορίζεται σε αυτήν, οι διατιθέμενες κλίνες αποζημιώνονται
για το χρονικό διάστημα πραγματικής χρήσης τους και όχι
μόνο της διάθεσής τους, όπως ορίζεται ανωτέρω. Υπεύθυνος για την εποπτεία και το συντονισμό της διαδικασίας
διακομιδής ασθενών ορίζεται το ΕΚΑΒ, υπό την εποπτεία
και τον συντονισμό του οποίου δύνανται να τίθενται τα
ιδιωτικά ασθενοφόρα των ιδιωτών παρόχων υγείας, που
διαθέτουν τις εγκαταστάσεις τους στο Δημόσιο, χωρίς αντίτιμο αποζημίωσης. Το ΕΚΑΒ δύναται να ενεργοποιήσει ηλε-
κτρονική πλατφόρμα για τον συντονισμό της διαδικασίας
με απόφαση του Προέδρου του ΕΚΑΒ.
Άρθρο 2
Αποζημίωση κλινών εντατικής θεραπείας για
νοσηλεία ασθενών σε ιδιωτικά θεραπευτήρια κλινικές
1. Κατ’ εξαίρεση των κείμενων διατάξεων, η αύξηση
έως 40% της δυναμικότητας των κλινών Μ.Ε.Θ. ανά ιδιωτική κλινική, με το απαραίτητο ιατροτεχνολογικό μη-
χανολογικό εξοπλισμό και με το υφιστάμενο ιατρικό και
νοσηλευτικό προσωπικό, είναι δυνατή με απλή γνωστοποίηση της ιδιωτικής κλινικής στην αρμόδια Περιφέρεια
στην οποία υπάγονται και στη Διεύθυνση Τεχνικών Υπηρεσιών και τη Διεύθυνση Οργάνωσης και Λειτουργίας
Νοσηλευτικών Μονάδων και Εποπτευόμενων Φορέων
του Υπουργείου Υγείας. Οι κλίνες αυτές θα διατίθενται
αποκλειστικά για να καλυφθούν οι ανάγκες του πληθυσμού από το Εθνικό Σύστημα Υγείας. Με τη λήξη της
κρίσης, οι συγκεκριμένες κλίνες Μ.Ε.Θ. υποχρεούνται να
υποστούν έλεγχο καταλληλότητας για να διατηρηθούν,
άλλως θα καταργηθούν αυτοδικαίως.
2. Σε περίπτωση διάθεσης κλινών εντατικής θεραπείας εκ μέρους ιδιωτών παρόχων υγείας καθ’ υπέρβασιν
του αριθμού των κλινών Μ.Ε.Θ. που διατίθενται στον
Ε.Ο.Π.Υ.Υ. δυνάμει σχετικών Μνημονίων Συνεργασίας,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1663/07.04.2025
το νοσηλευτικό περιστατικό αποζημιώνεται με το ημερήσιο νοσήλιο της παρ. 8 του άρθρου 21 του Ε.Κ.Π.Υ.
του Ε.Ο.Π.Υ.Υ. (Β’ 4898/2018), προσαυξημένο με τον συντελεστή μισθολογικού κόστους 2,09. Υπεύθυνος για
την εποπτεία και το συντονισμό της διαδικασίας διακομιδής ασθενών ορίζεται το ΕΚΑΒ, υπό την εποπτεία
και τον συντονισμό του οποίου δύνανται να τίθενται τα
ιδιωτικά ασθενοφόρα των ιδιωτών παρόχων υγείας, που
διαθέτουν τις εγκαταστάσεις τους στο Δημόσιο, χωρίς
αντίτιμο αποζημίωσης.
3. Εξαιρούμενα της τιμής ημερήσιας αποζημίωσης
Μ.Ε.Θ. ορίζονται τα κάτωθι: α) Ιατρικές Πράξεις - Θεραπεία υποκατάστασης νεφρικής λειτουργίας (Αιμοκάθαρ-
ση, Αιμοδιήθηση, Αιμοδιαδιήθηση). β) Φάρμακα που
ανήκουν στις ακόλουθες κατηγορίες: i. Αντινεοπλασματικά φάρμακα (χημειοθεραπευτικά, ορμόνες, ανταγω-
νιστές ορμονών κ.ά.), καθώς και φάρμακα που έχουν
ένδειξη ως επικουρικά της χημειοθεραπείας. ii. Παρεντερικά αντιπηκτικά. iii. Αυξητικοί αιμοποιητικοί παρά-
γοντες (ερυθροποιητίνη, G-CSF κ.ά.). iv. Ινωδολυτικά
και θρομβολυτικά φάρμακα. v. Ανθρώπινη φυσιολογική
ανοσοσφαιρίνη για ενδοφλέβια χρήση (IVIG) και ανθρώπινη αντι-D ανοσοσφαιρίνη. vi. Συστηματικά δρώντες,
ανοσοτροποποιητικοί παράγοντες, όπως μονοκλωνικά
αντισώματα, ανοσοκατασταλτικά φάρμακα, ιντερφερόνες και άλλες κυτοκίνες. vii. Παρεντερικά κορτικοειδή.
viii. Σκιαγραφικές ουσίες και ραδιοφάρμακα. ix. Υποκατάστατου επιφανειοδραστικού παράγοντα. x. Πλάσμα,
υποκατάστατα και τα παράγωγα του πλάσματος. xi.
Φάρμακα της παρ. 2α του άρθρου 12 του ν. 3816/2010
(Α’ 6). xii Παρεντερική διατροφή. xiii. Πλάσμα, τα υποκατάστατα και τα παράγωγά του.
4. Σε περίπτωση που απαιτηθεί η διενέργεια χειρουργικής επέμβασης λόγω της κλινικής κατάστασης του
ασθενούς που είναι στη Μ.Ε.Θ., τότε αυτή αποζημιώνεται με την τιμή του Κ.Ε.Ν. της κύριας νόσου, σύμφωνα
με την κείμενη νομοθεσία, υπολογιζόμενη με συντελεστή μισθολογικού κόστους 2,09 επί την τιμή του Κ.Ε.Ν.
(Β’ 3096/2012) συν τα εξαιρούμενα της παρούσας. Ο
υπολογισμός αυτός εφαρμόζεται και στην τιμή του ημερήσιου νοσηλίου, όπως αυτό ισχύει, όταν γίνεται χρήση
αυτού στα Κ.Ε.Ν. και στις περιπτώσεις που η νοσηλεία
υπερβαίνει τη Μέση Διάρκεια Νοσηλείας του Κ.Ε.Ν. συν
σε όλες τις περιπτώσεις τα εξαιρούμενα της παρούσας.
Σε ειδικές επεμβάσεις όπου δεν υπάρχει αντιστοίχιση
Κ.Ε.Ν., τότε αποζημιώνεται ημερήσιο νοσήλιο με τα ανωτέρω εξαιρούμενα, τα ειδικά μοσχεύματα και ειδικά υλικά
που είναι απαραίτητα για την διενέργεια μιας επέμβασης,
καθώς και τα θεραπευτικά μέσα, εμφυτεύσιμα ή μη και
προθέσεις. Δεν αποζημιώνονται υλικά μη κοστολογημένων ιατρικών πράξεων και υλικά μιας χρήσης, εφόσον
υπάρχουν αντίστοιχα πολλαπλών χρήσεων.
5. Υπεύθυνος συντονισμού και εποπτείας της διαδικασίας διακομιδής ασθενών από δημόσια νοσοκομεία
σε τμήματα νοσηλείας ή και Μ.Ε.Θ. ιδιωτικών κλινικών
ορίζεται το ΕΚΑΒ, κατόπιν σχετικής ημερήσιας ενημέρωσής του για τη διαθεσιμότητα των κλινών νοσηλείας
και των κλινών Μ.Ε.Θ., καθώς και για το είδος των υπό
διακομιδή νοσηλευτικών περιστατικών.
6. Η ανωτέρω διαδικασία αποζημίωσης των συμβεβλημένων ιδιωτικών θεραπευτηρίων - κλινικών για τις
κλίνες νοσηλείας και Μ.Ε.Θ. που θα διατεθούν στο ΕΚΑΒ,
είναι καθ’ υπέρβασιν του αριθμού όσων διατίθενται στον
Ε.Ο.Π.Υ.Υ., δυνάμει σχετικών Μνημονίων Συνεργασίας
κατ’ εφαρμογή του άρθρου 21 του Ε.Κ.Π.Υ του Ε.Ο.Π.Υ.Υ.
(Β’ 4898/2018) και οι σχετικές δαπάνες θα υποβάλλονται
στον Ε.Ο.Π.Υ.Υ. διακριτά.
Άρθρο 3
Τελικές διατάξεις
1. Οι ασθενείς δεν επιβαρύνονται με ιατρικές αμοιβές,
συμμετοχές επί των νοσηλίων, διαφορά θέσης νοσηλείας
και κάθε άλλη δαπάνη.
2. Για τις ως άνω περιγραφόμενες δαπάνες νοσηλευτικής, ιατρικής περίθαλψης και αποζημίωσης χρήσης
δεν εφαρμόζεται ο μηχανισμός αυτόματης επιστροφής
(clawback) και το μηνιαίο κλιμακωτό ποσοστό έκπτωσης
(rebate) του άρθρου 100 του ν. 4172/2013 (Α’ 167).
3. Για τα θέματα που αφορούν τη διαδικασία υποβολής των δαπανών, τον έλεγχο και την αποζημίωσή τους
εφαρμόζονται τα αναφερόμενα στον Οδηγό Ελέγχου και
Εκκαθάρισης Δαπανών του Ε.Ο.Π.Υ.Υ., ενώ κάθε τυχόν
περαιτέρω λεπτομέρεια για τη διαδικασία υποβολής,
ελέγχου και αποζημίωσης των δαπανών εξειδικεύεται
με απόφαση του Διοικητικού Συμβουλίου του Ε.Ο.Π.Υ.Υ.
Ο έλεγχος και η εκκαθάριση των ως άνω δαπανών από
τον Ε.Ο.Π.Υ.Υ. διενεργείται σε ποσοστό 100%.
4. Η παρούσα ισχύει για όλες τις δαπάνες που θα υποβάλλονται στον Ε.Ο.Π.Υ.Υ. και αφορούν την παροχή υπη-
ρεσιών από 01-01-2024 έως και την 31η-12-2024 δυνάμει
της παρ. 3 του άρθρου 44 του ν. 5161/2024 (Α’ 196).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Απριλίου 2025
Οι Υπουργοί
Υφυπουργός
Εθνικής Οικονομίας
και Οικονομικών
Υγείας
ΑΘΑΝΑΣΙΟΣ
ΣΠΥΡΙΔΩΝ - ΑΔΩΝΙΣ
ΠΕΤΡΑΛΙΑΣ
ΓΕΩΡΓΙΑΔΗΣ
I
Αριθμ. 21358
(2)
Προϋποθέσεις ένταξης μελών Εθελοντικών Οργανώσεων Πολιτικής Προστασίας σε υποστηρι-
κτικές δράσεις του άρθρου 57 του ν. 4662/2020.
Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣ
ΤΟΥ ΥΠΟΥΡΓΕΙΟΥ ΚΛΙΜΑΤΙΚΗΣ ΚΡΙΣΗΣ ΚΑΙ
ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
1. Τις διατάξεις:
α. Του άρθρου 13 του ν. 4989/2022 «Ρυθμίσεις για τη
λειτουργία της Ακαδημίας Πολιτικής Προστασίας» (Α’ 280),
β. του ν. 4662/2020 «Εθνικός Μηχανισμός Διαχείρισης
Κρίσεων και Αντιμετώπισης Κινδύνων αναδιάρθρωση
της Γενικής Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1663/07.04.2025
αναδιοργάνωση του Πυροσβεστικού και άλλες διατάξεις» (Α’ 27), και, ιδίως των άρθρων 55-71 αυτού,
γ. του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
δ. του π.δ. 70/2021 «Σύσταση Υπουργείου Κλιματικής
κρίσης και Πολιτικής Προστασίας, μεταφορά υπηρεσιών
και αρμοδιοτήτων μεταξύ Υπουργείων» (Α’ 161).
2. Την υπ’ αρ. 16126/20.09.2022 απόφαση του Γενικού
Γραμματέα Πολιτικής Προστασίας «Δικαιολογητικά και
διαδικασία εγγραφής των Εθελοντικών Οργανώσεων και
των Εθελοντών Πολιτικής Προστασίας στο Ενιαίο Μητρώο Εθελοντισμού Πολιτικής Προστασίας (Ε.Μ.Ε.Π.Π.)»
(Β’ 5087).
3. Την υπ’ αρ. 16287/14.11.2022 απόφαση του Γενικού
Γραμματέα Πολιτικής Προστασίας «Οργάνωση και λειτουργία της Ακαδημίας Πολιτικής Προστασίας (Α.ΠΟ.Π)»
(Β’ 5848).
4. Την υπό στοιχεία ΥΠ 664/26-03-2025 κοινή απόφαση
του Πρωθυπουργού και του Υπουργού Κλιματικής Κρίσης και Πολιτικής Προστασίας «Διορισμός του Γενικού
Γραμματέα Πολιτικής Προστασίας του Υπουργείου Κλιματικής Κρίσης και Πολιτικής Προστασίας» (Υ.Ο.Δ.Δ. 300).
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού.
6. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο «Προ-
ϋποθέσεις ένταξης μελών Εθελοντικών Οργανώσεων
Πολιτικής Προστασίας σε υποστηρικτικές δράσεις»,
αποφασίζουμε:
Σε εφαρμογή των ανωτέρω σχετικών, τα μέλη εθελοντικών οργανώσεων που επιθυμούν να ενταχθούν στις
υποστηρικτικές δράσεις της παρ. 3 του άρθρου 57 του
ν. 4662/2020, υποχρεούνται να ολοκληρώσουν επιτυχώς
το θεωρητικό πρόγραμμα εκπαίδευσης που παρέχεται
από την ΑΠΟΠ και επιπλέον να κατέχουν:
1. Δράσεις Τηλεπικοινωνιών (ComSupport Action - CSA)
Οι εθελοντές πρέπει:
• Να διαθέτουν πιστοποιητικό γνώσης τηλεπικοινωνιακών συστημάτων - Πτυχίο Ραδιοερασιτέχνη (Κατη-
γορίας 1 και Κατηγορίας Εισαγωγικού Επιπέδου) από το
Υπουργείο Μεταφορών και Υποδομών μετά από εξετάσεις στις Διευθύνσεις Μεταφορών και Επικοινωνιών της
Περιφέρειας (ΑΠΥ).
2. Δράσεις Ψυχολογικής Υποστήριξης (Psychological
Support Action - PSA)
Οι εθελοντές πρέπει:
• Να είναι απόφοιτοι τμημάτων Ψυχολογίας ελληνικών ή αναγνωρισμένων ξένων πανεπιστημίων. Πτυχίο
ή δίπλωμα Ψυχολογίας ΑΕΙ ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ
ή Προγραμμάτων Σπουδών Επιλογής (Π.Σ.Ε) ΑΕΙ της
ημεδαπής ή ισότιμος τίτλος σχολών της ημεδαπής ή
αλλοδαπής, αντίστοιχης ειδικότητας. Γίνεται, επίσης,
δεκτό πτυχίο Φιλοσοφίας Παιδαγωγικής και Ψυχολογίας με ειδίκευση στην Ψυχολογία [μόνο για αποφοίτους
έως 31/12/1993 που πληρούσαν τις προϋποθέσεις του
ν. 991/1979 (Α’ 278)]
• Να διαθέτουν άδεια Ψυχολόγου ή Βεβαίωση ότι πληροί όλες τις νόμιμες προϋποθέσεις για την άσκηση του
επαγγέλματος του Ψυχολόγου.
3. Δράσεις Ενημέρωσης και Προειδοποίησης (Public
Awareness Action - PAA)
Οι εθελοντές πρέπει:
•Να έχουν Πτυχίο ή δίπλωμα Δημοσίων Σχέσεων και
Επικοινωνίας ή Διοίκησης Οικονομίας και Επικοινωνίας
Πολιτιστικών και Τουριστικών Μονάδων με κατεύθυνση
Επικοινωνίας Πολιτιστικών Μονάδων ή Ψηφιακών Μέσων και Επικοινωνίας Τ.Ε. ή Πληροφορικής και Μέσων
Μαζικής Ενημέρωσης Τ.Ε.Ι. της ημεδαπής ή ισότιμος
τίτλος αντίστοιχης ειδικότητας σχολών της αλλοδαπής.
4. Δράσεις Μέριμνας Πληγέντων (Relief and Support
Action - ReSA)
Οι εθελοντές πρέπει:
• Να διαθέτουν Πτυχίο ή δίπλωμα Κοινωνικής Εργασίας
ή Κοινωνικής Διοίκησης με κατεύθυνση Κοινωνικής Εργασίας ή Κοινωνικής Διοίκησης και Πολιτικής Επιστήμης
εισαγωγική κατεύθυνση Κοινωνικής Διοίκησης με κατεύθυνση προχωρημένου εξαμήνου Κοινωνικής Εργασίας
ή Επιστημών της Εκπαίδευσης και Κοινωνικής Εργασίας
με κατεύθυνση προχωρημένου εξαμήνου Κοινωνικής
Εργασίας Α.Ε.Ι. της ημεδαπής ή ακαδημαϊκά ισοδύναμος
ή ισότιμος τίτλος αντίστοιχης ειδικότητας σχολών της
αλλοδαπής.
5. Δράσεις Μεταφορών (Transportation Action - TRAct)
Οι εθελοντές πρέπει:
• Να διαθέτουν επαγγελματική άδεια οδήγησης- χειρισμού για το απαιτούμενο μέσο μεταφοράς.
• Να καταθέσουν αντίγραφο άδειας κυκλοφορίας του
παραπάνω μέσου.
Τα ανωτέρω ισχύουν αποκλειστικά για τις άδειες οδήγησης όπως ορίζονται με το π.δ. 51/2012.
6. Δράσεις Οργάνωσης και Λειτουργίας Χώρων Συγκέντρωσης (Shelter Monitoring Action - SMA)
Οι εθελοντές πρέπει:
• Να έχουν πτυχίο Μηχανικού κάθε κατηγορίας που
περιλαμβάνεται στο π.δ. 85/2022 κλάδου ΠΕ Μηχανικών.
Για την ένταξη στο ΜΕΟΠΠ τα μέλη οφείλουν με ευθύνη του νόμιμου εκπροσώπου της εθελοντικής ορ-
γάνωσης, να καταθέσουν ηλεκτρονικά στη Γ.Γ.Π.Π. τα
πιστοποιητικά εκπαίδευσης από την Α.ΠΟ.Π., καθώς και
τα λοιπά προαπαιτούμενα δικαιολογητικά, σύμφωνα με
το άρθρο 1 της υπ’ αρ. 16126/20-09-2022 απόφασης του
Γενικού Γραμματέα Πολιτικής Προστασίας.
Η ισχύς της παρούσας αρχίζει από τη δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 4 Απριλίου 2025
Ο Γενικός Γραμματέας Πολιτικής Προστασίας
ΝΙΚΟΛΑΟΣ ΠΑΠΑΕΥΣΤΑΘΙΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201663.pdf | Tokens: 18451]